# Vecpiebalgas čempionāta šautriņu mešanā

# 2016./2017.gada sezonas

# nolikums

**Sacensību mērķis un uzdevums:**

Sacensību mērķis ir noteikt labākos šautriņu metējus, piesaistīt jaunus spēlētājus un organizēt darts kustību Vecpiebalgas novadā un Vidzemē. Veicināt šautriņu mešanas spēlētāju meistarības izaugsmi.

**Sacensību norises vieta un laiks:**

Sacensības norisinās Vecpiebalgā, kafejnīcas „Laura” telpās. Sacensības norisināsies piektdienās un to sākums, plkst.19:00 (sākuma laiks var mainīties, par to laicīgi informējot kluba mājas lapā).

**Organizatori:**

Sacensības organizē ŠMK „Vecpiebalga”, sadarbībā ar Vecpiebalgas novada pašvaldību. Sacensību galvenais tiesnesis - Ilgvars Lācis (mob. 29183803). Sacensību tiesneši - Matīss Bauers, Avelīna Lāce.

**Dalībnieki:**

Sacensībās var piedalīties ikviens interesents bez vecuma, reģionālā un dzimuma ierobežojuma, kurš apguvis šautriņu spēles pamatus un ievēro sacensību noteikumus. Sacensības iespējams uzsākt no jebkura sacensību posma, nav obligāti jāpiedalās visos posmos. Dāmas un kungi spēlē kopā. Jaunieši startē pieaugušo grupā.

**Pieteikšanās:**

Reģistrēties sacensībām iespējams sacensību norises vietā vai iepriekš piesakot savu dalību telefoniski sacensību galvenajam tiesnesim. Pieteikšanās uz vietas līdz plkst. 18:45.

**Vērtēšana:**

Vecpiebalgas čempionāts šautriņu mešanā 2016./2017. gada sezonā tiek organizēts 9 kārtās, no kurām ieskaitē tiek vērtēti 8 labāko posmu rezultāti iegūto punktu izteiksmē. Sacensībās tiek noteikts kopējs vērtējums dāmu un kungu konkurencē, bet sezonas noslēgumā trīs labākās dāmas no kopējā kopvērtējuma tiks apbalvotas ar kausiem.

**Punktu skaitīšana:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vieta** | **Punkti** | **Vieta** | **Punkti** | **Vieta** | **Punkti** | **Vieta** | **Punkti** |
| **1.** | 25 | **7.** | 19 | **13.** | 13 | **19.** | 7 |
| **2.** | 24 | **8.** | 18 | **14.** | 12 | **20.** | 6 |
| **3.** | 23 | **9.** | 17 | **15.** | 11 | **21.** | 5 |
| **4.** | 22 | **10.** | 16 | **16.** | 10 | **22.** | 4 |
| **5.** | 21 | **11.** | 15 | **17** | 9 | **23.** | 3 |
| **6.** | 20 | **12.** | 14 | **18.** | 8 | **24.** | 2 |
| **Pārējām vietām** pa 1 punktam |

Sezonas kopvērtējumā tiek ņemta vērā visās kārtās iegūto punktu summa, mīnus sliktākās kārtas rezultāts, ja dalībnieks piedalījies visās kārtās. Vienādi iegūto punktu summas gadījumā augstāku vietu ieņem dalībnieks, kurš ieguvis vairāk augstākas vietas atsevišķos posmos.

**Turnīru izspēles kārtība:**

Vecpiebalgas čempionātā tiek spēlēta spēle 501 ar dubulto nobeigumu. Sacensības sākotnēji notiek apakšgrupās (ar izlozes palīdzību). Pirmajā posmā labākie pēc 2015./2016.gada sezonas Vecpiebalgas čempionāta kopvērtējuma tiek „izsēti”. Nākamajos posmos labāko izsēšana grupās notiek pēc iegūto punktu skaita 2016./2017.gada turnīrā. Apakšgrupu turnīrā spēles notiek līdz 2 vai 3 legu uzvarai (atkarībā no dalībnieku skaita).

Izslēgšanas spēles norisinās pēc divmīnuss sistēmas, uzvarētāju zarā spēles līdz 3 legu uzvarai, bet zaudētāju zarā līdz 2 legu uzvarai. Spēles sākumu nosaka, metot pa centru („Bullis”). Pie rezultāta 2:2 (1:1) pirmais met, kurš sāka pirmo legu. Apakšgrupās spēlē pēc apļa sistēmas, katrs ar katru. Par uzvarētu spēli dalībnieks saņem 1 p., par zaudētu 0 punktus.

Ja apakšgrupās diviem vai vairākiem dalībniekiem ir vienāds punktu skaits, tad skatās:

1. Legu attiecību visās spēlēs;
2. Savstarpējās spēles;
3. Legus savstarpējās spēlēs;
4. Pārspēle „501” līdz 2 legu uzvarai.

Dāmām 50 punktu handikaps, spēlējot pret kungu (dāma no handikapa drīkst atteikties).

Ja legs netiek pabeigts līdz 60. bultai, tad spēles dalībnieki esošajā spēles kārtībā met 3 bultu summu, lielākā summa nosaka lega uzvarētāju.

Katrā kārtā no apakšgrupām neizkļuvušies dalībnieki, izspēlē „gandarījuma turnīru”, noskaidrojot izcīnīto vietu, kā arī izslēgšanas spēlēs zaudējušie dalībnieki izspēlē papildus savstarpējās spēles, lai noteiktu izcīnīto vietu kārtā.

Spēlētājiem uz spēli jāierodās 5 minūšu laikā, pretējā gadījumā tiek ieskaitīts zaudējums, kā arī jāpiedalās spēļu tiesāšanā.

Galvenais tiesnesis ir tiesīgs lemt par spēlētāja diskvalifikāciju, ja tas nepiedalās tiesāšanā, izturās necienīgi pret pārējiem sacensību dalībniekiem, lamājās vai ir stiprā alkohola vai citu apreibinošo vielu iespaidā.

Galvenais tiesnesis ir tiesīgs mainīt sacensību nolikumu, ja tas ir nepieciešams neparedzētu apstākļu dēļ.

**Sacensību kalendārs:**

|  |  |
| --- | --- |
| **Kārta** | **Datums** |
| 1. | 30.septembris |
| 2. | 28.oktobris |
| 3. | 25.novembris |
| 4. | 30.decembris |
| 5. | 27.janvāris |
| 6. | 24.februāris |
| 7. | 31.marts |
| 8. | 28.aprīlis |
| 9. | 26.maijs |

Kalendārā ir iespējamas izmaiņas, kārtu datumi ir orientējoši, precīzi datumi tiks paziņoti laika gaitā. Sekojiet informācijai.

**Apbalvošana:**

Katras kārtas 1. - 3.vietas ieguvēji saņems piemiņas medaļas.

Kopvērtējuma 1.-3.vietas ieguvēji tiek apbalvoti ar kausiem, bet 4.- 6.vietas ieguvēji ar piemiņas balvām. No kopējā kopvērtējuma trīs labākās dāmas tiek apbalvotas ar kausiem. Labākie spēlētāji statistikas rādītājos tiek apbalvoti ar balvām.

**Informācija:**

Papildus informācija par izmaiņām sacensību norises kārtībā, izmaiņām sacensību kalendārā, kā arī reitinga tabulas un rezultāti tiks ievietoti ŠMK „Vecpiebalga” mājas lapā - [www.darts-vecpiebalga.lv](http://www.darts-vecpiebalga.lv).